Ferie i historiske Belfort. **** hotel tæt ved Alsaces vinrute
Wellnessafdeling med fitness
Dramatisk historie og middelalderidyl i Nordfrankrig
6 dages kør selv-ferie på 4-stjernet hotel i Belfort, Nordfrankrig
Belfort er en charmerende fæstningsby med en helt perfekt beliggenhed på grænsen mellem Nordfrankrigs populære vinregioner, Alsace og Bourgogne. Historisk set har byen en dramatisk historie med store slag under den fransk-preussiske krig, men i dag ånder her fred og ro under det idylliske himmelstrøg, hvor cafeer, gode restauranter og spændende udflugtsmål lokker turister til et område, som endnu ikke er så kendt blandt os nordboer. Og det er en skam, for her findes den perfekte sammensætning af naturoplevelser, herlig fransk gastronomi, fine vine og en overflod af historiske seværdigheder. Her bor I tæt ved Alsaces kendte vinrute med hovedbyen Colmar (73 km), bjergkæden Vogeserne med Grand Ballon 1.424 m.o.h. (61 km) og Basel i Schweiz (65 km) med den smukke beliggenhed ved Rhinens bred. Jeres komfortable feriebase er det dejlige 4-stjernede Quality Hotel Belfort Centre, som blev opført i 2015. Her kan I forsøde jeres ferie med afslappende stunder i wellness-afdelingen på femte etage med en fin udsigt over Belfort og en god middag i hotellets trendy brasseri med hotelbar, som byder på et stort udvalg af franske og belgiske øl samt udsøgte franske vine, som også kan nydes på terrassen i godt vejr. Men glem nu ikke at opleve områdets perlerække af seværdigheder. Hotellet ligger centralt i byen, som bevogtes af byens vartegn: Belfortløven (1 km); en 22 meter høj løve hugget i sandsten af skulptøren Bartholdi, som også skabte Frihedsgudinden i New York. På sightseeing i Belfort kan I slå et smut forbi byens seværdige kunstmuseum med værker af Picasso og Matisse (900 m) og den enorme fæstning (800 m) fra 1600-tallet - tegnet af arkitekten Vauban og opført af Louis XIV. Drager I østpå på dagens udflugt, kan I køre ad Alsaces kendte vinrute med imponerende panoramaer over Rhinsletten og Vogeserne. Vinruten starter i Thann (40 km) og tager jer igennem hyggelige Mulhouse (41 km), autentiske Hinawihr (85 km) og forbi den bilfri by Riquewihr (84 km). Kører I vestpå, kan I på mindre end to timer nå Bourgognes hjerte, Beaune (195 km), hvor I kan smage på vine i en klasse for sig, som kan være svære at opdrive herhjemme.
René de Miscault - entre og prøvesmagning
Opholdet inkluderer entre til det traditionsrige familiedestilleri René de Miscault (1.4.-22.12.2017), der huser produktion, museum og udsalg af hjemmeproducerede specialiteter inden for frugtvin, likør og spiritus. Ved besøget får I en gratis likør-/brændevinssmagning, og køber I efterfølgende noget i butikken, får I en gratis lille flaske "une mignonette" pr. par. Destilleriet ligger i Lapoutroie 9 km vest for Kaysersberg på vinruten (afstand fra dit hotel ca. 92 km). Husk at medbringe voucheren, som kan downloades efter din rejsebestilling.
Quality Hotel Belfort Centre blev opført i 2015 og ligger midt i den gamle fæstningeby Belfort. Hotellet er et moderne 5-etagers hotel med reception, lobby, morgenmadslokale og Restaurant Au Bureau Pub & Brasserie i stueetagen med udgang til stor terrasse. På hotellet er der desuden elevator, 24-timers roomservice, wellnessafdeling med fitnessrum, sauna og mulighed for at bestille massage (mod gebyr) samt gratis trådløst internet. Der er udendørs parkeringspladser bag hotellet.
Alle værelser er businessværelser og har eget badeværelse, aircondition, safetybox, lænestol, skrivebord, minibar, te- og kaffefaciliteter samt gratis trådløst internet.
Fra hotellet er der cirka en halv times kørsel til den franske vinrute, Route de Vin Alsace, som begynder i Thann (40 km). Besøg også Mulhouse (41 km) eller hovedbyen Colmar (73 km) med den særligt stemningsfulde gamle bydel Lille Venedig.
Belforts turistbureau: 600 m.
Cathédrale Saint-Christophe fra 1727, også kendt som Belfort-katedralen, er et af Frankrigs nationalmonumenter: 800 m.
Oplev den historiske stemning på Belforts mægtige fæstning, som blev tegnet af fæstningsarkitekten Vauban i slutningen af 1600-tallet og efterfølgende opført af Louis XIV. Tag en guidet rundvisning (på engelsk eller fransk): 800 m.
På den anden side af floden La Savoureuse ligger den gamle bydel. Gå over broen ved Clémenceau: 900 m.
Modern Museum of Art - her kan I opleve en fin samling af kunst af bl.a. Pablo Picasso, Fernand Léger og Matisse: 900 m.
Ved indgangen til fæstningen i Belfort kan I opleve byens vartegn: En løve hugget i sandsten i 1880 af skulptøren og bysbarnet Frédéric Auguste Bartholdi til minde om 3 dages-slaget i Belfort i 1871: 1 km.
Historisk museum i Belfort - oplev en spændende udstilling fra perioden frem til invasionstiden: 1 km.
Lac du Malsaucy er et populært rekreationsområde ved søen Malsaucy. Her kan I bade, solbade og dyrke vandsport om sommeren. Her er også fine vandre- og cykelstier i de kuperede omgivelser: 9 km.
Golf de Rougemont: 18 km.
Peugot Adventure Museum - spændende museum med alt fra peberkværne til biler: 20 km.
Notre-Dame du Haut i Ronchamp har været et populært mål for pilgrimsfærde siden middelalderen. Her finder I også et kapel til Jomfru Marias ære, som blev ødelagt i 2. Verdenskrig og genopbygget i form af et stort hvidt skib i 1955 af den kendte arkitekt Le Corbusier: 22 km.
Montbeliard er kendt som byen med kunst og historie. Oplev f.eks. det smukke slot, som ligger højt over byens centrum med flere parker: 22 km.
Bilmuseet Cité de l'Automobile i Mulhouse: 41 km.
Rouffach med den imponerende middelalderkirke Notre Dame fra 1100-tallet ligger på Alsaces berømte vinrute: 55 km.
Grand Ballon (1.424 m.o.h.) - det højeste punkt i bjergkæden Vogeserne: 61 km.
Basel i Schweiz med teater og museer. Besøg bl.a. Kunstmuseum Basel med verdens ældste kunstsamling: 65 km.
Middelalderborgen Haut-Koenigsbourg med vaskeægte ridderstemning og en fantastisk udsigt over Alsace fra 800 meters højde: 104 km.
E 006° 51.782'
N 47° 38.704'
Baseret på 3 spørgeskemaer.
2.2 af 5
Ferie i Frankrig inkl.
3 x 3-retters middag i Pub & Brasseri Au Bureau
1 coca-cola og 1 flaske vand på værelset
1 x entre til destilleriet René de Miscault inkl. likør-/brændevinssmagning
Turistskat EUR 1,65 pr. person pr. døgn afregnes direkte med hotellet.
Quality Hotel Belfort Centre ligger 69 kilometer fra lufthavnen EuroAirport Basel-Mulhouse.
Valgfri ankomst frem til 27.10.2017.